Firma ETC prináša na trh novinku v podobe digitálneho pamäťového osciloskopu M595.
Toto je archívny článok z 06.10.2008. Niektoré informácie v ňom už nemusia byť aktuálne a v zhode so súčasným stavom. V prípade pochybností Vám radi poskytneme aktuálne informácie.
M595 je dvojkanálový osciloskop patriaci do rodiny prístrojov ETC Measuring Lab 3 (EML3).
Je pripojiteľný cez USB 2.0 a USB 1.1. Jednoduchosť inštalácie a pripojenia k počítaču robia z M595 prístroj vhodný pre mobilné použitie. Zariadenie je pripojené k počítaču štandardným USB káblom a je napájané zo sieťového adaptéra, ktorý je súčasťou dodávky. Prístroj je chladený aktívne ventilátorom, ktorý má tichý chod.
Programové vybavenie je súčasťou balíka M595. Aktualizácia na najnovšiu verziu je zdarma. K dispozícii sú všetky štandardné funkcie moderných digitálnych osciloskopov (prerušenie merania, oneskorenie merania, zoom atď.) a mnohé ďalšie (ukladanie/načítanie priebehov pre ďalšie použitie, export do schránky, vytlačenie merania spolu s nastavením osciloskopu).
Vysoká prenosová rýchlosť umožňuje časté obnovovanie obrazovky.
Vlastnosti:
Dvojkanálový so šírkou pásma 300MHz
Časová základňa 125ps/div až 6.53s/div
Citlivosť 10mv/div až 5V/div s krokom 1-2-5
Vzorkovanie v reálnom čase 1GS/s (jeden kanál), 500MS/s (dva kanály)